urgit
కొత్త వనరులతోనే ప్రభుత్వరంగ బ్యాంకుల మనుగడ
ముంబయి,ఆగస్టు 20: ప్రభుత్వరంగ బ్యాంకులకు మరింతగామూలధన వనరులు అవసరమని రిజర్వు బ్యాంక్‌ గవర్నర్‌ ఉర్జిత్‌పటేల్‌ శనివారం స్పష్టంచే వారు. రానిబాకీల సమస్యల పరిష్కారానికి, బ్యాంకుల ఆర్ధ్థిపరిపుష్టికి ప్రభుత్వ నిధులు అవసరం అవు తాయని అన్నారు. అదనపుమూలధన వనరులు కేవలం ప్రభుత్వ వనరులే కాకుండా మార్కెట్లనుంచి నిధులు ఏకరణ, ప్రభుత్వ వాటాను విక్రయించడం వంటి విధానాలతో నిధులు సమకూర్చుకోవచ్చని వెల్లడించారు. రానిబాకీల సమస్యల పరిష్కారం లో బ్యాంకులు మరికొంత కఠిన వైఖరి అవలం భించాల్సిఉంటుందని ఆయన అన్నారు. ప్రభు త్వ రంగ బ్యాంకులకు ఎదురవుతున్న రానిబాకీ ల సమస్యను కాలక్రమంలో తొలగించగలమని అన్నారు. ఇందుకు ప్రధానంగా మూలధన వన రుల తోడ్పాటు ఎంతోముఖ్యమమన్నారు. నిర్దిష్ట కాలమానంలోపు ఎన్‌పిఎలను పరిష్కరించు కోవచ్చని, ఆర్థికరంగంలో మొత్తం 9.6శాతం రానిబాకీలున్నాయన్నారు. బ్యాంకింగ్‌ వ్యవస్థలో స్థూల నిష్పత్తి 9.6శాతం ఉంటే సమస్యాత్మక రుణాల నిష్పత్తి 12శాతంగా ఉంది. బ్యాంకర్లు, పారిశ్రామిక వేత్తలతో ఆర్థిక మంత్రి అరున్‌జైట్లీ హాజరైన సదస్సు లో ఆర్‌బిఐ గవర్నర్‌ ఈ వ్యాఖ్యలుచేసారు. కొన్ని ప్రభుత్వరంగ బ్యాంకుల ఆస్తిఅప్పుల పట్టీలు ఆరోగ్య కరంగా లేవని, ఎన్‌పిఎ పరిష్కారం ఎక్కువ మూలధనీకరణతోనే సాధ్యం అవుతుందన్నారు. నిర్దిష్టకాల వ్యవధిలోపు ప్రభుత్వరంగ బ్యాంకులకు అవసరమైన మూలధన వనరుల నివేదికలు ఇవ్వాలని సూచిం చారు. స్థూల నిరర్ధక ఆస్తుల్లో 86.5శాతం భారీ రుణగ్రస్తులు అంటే కార్పొరేట్ల పరిధిలోనే ఉన్నాయి. బహుళ అంచెల విధానంలోప్రభుత్వం, రిజర్వుబ్యాంకు సంయుక్తంగా కార్యాచరణను అమలు చేస్తున్నట్లు ఆర్‌బిఐ గవర్నర్‌ వెల్లడించారు. మొత్తంగాచూస్తే బ్యాంకింగ్‌ వ్యవస్థలో రూ.9లక్షల కోట్లకు పైబడి నిరర్ధక ఆస్తులు అంటే మొండిబకాయిలు పేరుకుని ఉన్నాయన్న సంగతి అందరికీ విదితమే.